Cu privire la aprobarea proiectului de lege pentru completarea
Codului penal al Republicii Moldova nr.985-XV din 18 aprilie 2002
-----------------------------------------------------------

Guvernul HOTĂRĂŞTE:

Se aprobă proiectul de lege pentru completarea Codului penal al Republicii Moldova nr.985-XV din 18 aprilie 2002 şi se prezintă Parlamentului spre examinare.

Proiect 

PARLAMENTUL REPUBLICII MOLDOVA

LEGE 

privind completarea Codului penal al Republicii 

Moldova nr.985-XV din 18 aprilie 2002
Parlamentul adoptă prezenta lege organică.

Articol unic. ( Codul penal al Republicii Moldova nr.985-XV din 18 aprilie 2002 (Monitorul Oficial al Republicii Moldova, 2002, nr. 128-129, art.1012), cu modificările şi completările ulterioare, se completează cu articolul 2391 cu următorul cuprins:

„Articolul 2391. Utilizarea contrar destinaţiei a mijloacelor bugetare

(1) Utilizarea contrar destinaţiei de către instituţiile publice a mijloacelor bugetare, adică  în scopuri  ce nu corespund  destinaţiei  aprobate de către organele competente, soldată cu daune în proporţii mari, 
se pedepseşte cu amendă în mărime de la 300 la 500 unităţi convenţionale sau cu închisoare de la 1 la 3 ani în ambele cazuri cu sau fără privarea de dreptul de a ocupa anumite funcţii sau de a exercita o anumită activitate pe un termen de pînă la 3 ani.

(2) Aceeaşi acţiune:

a) săvîrşită de două sau mai multe persoane;
b) soldată cu daune în proporţii deosebit de mari, 

se pedepseşte cu amendă în mărime de la 500 la 700 unităţi convenţionale sau cu închisoare de la 2 la 5 ani, în ambele cazuri cu privarea de dreptul de a ocupa anumite funcţii sau de a exercita o anumită activitate pe un termen de la 2 la 5 ani.”.
Preşedintele Parlamentului

Notă informativă
 la proiectul de lege privind completarea Codului penal
Proiectul de lege privind modificarea şi completarea Codului penal a fost elaborat în scopul ajustării conţinutului acestui act la realităţile sociale şi economice existente. Necesitatea elaborării proiectului, este atestată prin faptul că sancţionarea contravenţională a faptelor care vizează utilizarea neconformă a destinaţiei mijloacelor bugetare nu este suficientă pentru a preveni acţiunile şi activităţile care contravin legii şi intereselor bugetului de stat.
Modificările care se propun a fi operate vor permite sancţionarea penală a faptelor care persistă în activitatea conducătorilor instituţiilor finanţate din contul bugetului, vor îngădui racordarea normelor juridice ale acestui proiect la realităţile curente şi vor facilita (într-o măsură mai mare) procesul de realizare a programelor de stat în conformitate cu planurile de finanţare adoptate prin legea bugetară anuală, îngrădind activităţile ilegale care contravin ordinii publice şi intereselor generale.

